b"\n_START_ARTICLE_\nCal Moliner (Guissona)\n_START_SECTION_\nDescripci\xc3\xb3\n_START_PARAGRAPH_\nEdifici de tres plantes amb un gran predomini de les l\xc3\xadnies rectes._NEWLINE_A la planta baixa trobem dos grans portes de garatge rectangulars amb motllura, que flanquegen una porta rectangular m\xc3\xa9s petita, damunt de la qual hi ha un petit entaulament._NEWLINE_El primer pis el protagonitza una tribuna amb dues grans obertures frontals rectangulars i dues laterals m\xc3\xa9s petites. A banda i banda de la tribuna, s'obren dues portes balconeres rectangulars amb motllura llisa i dos balustres amb barana moderna._NEWLINE_El segon pis \xc3\xa9s una repetici\xc3\xb3 de l'anterior, exceptuant la tribuna que s'ha substitu\xc3\xaft per una balustrada amb una obertura rectangular i motllura llisa._NEWLINE_Un cos ondulat amb una cornisa que ressegueix el per\xc3\xadmetre d'aquest, corona l'edifici i li dona majestuositat a la fa\xc3\xa7ana."